
ELŐTERJESZTÉS
a Képviselő-testület 2025. június 23-i nyilvános ülésére

Előterjesztő: 	Gyarmati Kornél polgármester

Előkészítő: 	dr. Varga Viktória jegyző
		

Tisztelt Képviselő-testület!

Tagyon Község Önkormányzatának az egyes szociális és gyermekvédelmi ellátási formák szabályozásáról szóló 4/2016. (III. 05.) önkormányzati rendelet 10. §-a ad lehetőséget normatív települési támogatás megállapítására az alábbiak szerint:

„A képviselő-testület évente legfeljebb három alkalommal pénzbeli ellátásként normatív települési támogatást nyújthat. A normatív települési támogatás biztosításának feltétele, hogy az országos nyilvántartásban való rögzítés érdekében az Szt. 18. §-ában megjelölt adatokra vonatkozóan az ügyfél nyilatkozzon.”

Célszerű, hogy a támogatásról most döntsön a testület, így a tanévkezdésre minden család megkaphatja a támogatást. Az adatlapok beadási határideje 2025. augusztus 29.

A támogatás összegét 15.000 Ft-ban javaslom megállapítani, melyet minden családi pótlékra jogosult tagyoni lakóhelyű gyermek megkap, akinek a törvényes képviselője kéri. 

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

HATÁROZATI JAVASLAT

Tagyon Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 05.) önkormányzati rendelet 10. §-a alapján normatív települési támogatást állapít meg a Tagyon községben életvitelszerűen élő és lakóhellyel, vagy tartózkodási hellyel rendelkező, családi pótlékra jogosult gyermekek részére, a gyermekneveléssel és a tanévkezdéssel kapcsolatos kiadásokhoz történő hozzájárulás érdekében.

A támogatás mértéke gyermekenként 15.000 Ft.

A települési támogatás igénylésével kapcsolatos adatlapokat 2025. augusztus 29-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2025. évi költségvetésről szóló önkormányzati rendelet biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2025. szeptember 10.
Felelős: polgármester, jegyző


Szentantalfa, 2025. június 20.


    Gyarmati Kornél
           			       polgármester
